

**Στην παρουσίαση του βιβλίου «Η ιστορία**

**της κυπριακής σκοποβολής» η Κάλλη Χατζηιωσήφ**

Το μέλος του ΔΣ ΚΟΑ Κάλλη Χατζηιωσήφ παρευρέθηκε στην παρουσίαση του βιβλίου «Η ιστορία της κυπριακής σκοποβολής» του Ανδρέα Λαζανίτη, τη Δευτέρα 29 Αυγούστου, εκπροσωπώντας τον Πρόεδρο του Κυπριακού Οργανισμού Αθλητισμού Ανδρέα Μιχαηλίδη που δεν μπορούσε να είναι παρών λόγω ανειλημμένων υποχρεώσεων.

Η κα. Χατζηιωσήφ συνεχάρη τον Ανδρέα Λαζανίτη για την πρωτοβουλία του να καταγράψει την πλούσια ιστορία της σκοποβολής στην Κύπρο. Στον χαιρετισμό της μετέφερε τα συγχαρητήρια του ΚΟΑ για την έκδοση αυτού του βιβλίου, ενώ στάθηκε στην αξία του στην αθλητική βιβλιογραφία του νησιού. «Είναι ένας θησαυρός που δεν πρέπει να λείπει από κανένα σπίτι», είπε χαρακτηριστικά.